VS002174
Datum: 2003-03-03T01:00:00.000+01:00
datum_sodbe_i_stopnje: 2008-05-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 11.693,32 EUR
opombe: VIII Ips 392/2009. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Skladiščnik.

## Škodni dogodek

Nesreča pri delu – pri tem, ko je še z eno osebo iz skladišča na rampo premikal fotografski stroj, težak od 500 do 800 kg, se je ta prevrnil in oškodovanca udaril po levi strani telesa.

## Poškodba

Zlom vratu in telesa leve lopatice z razmikom, udarnina levega stegna z raztrganino podkožja, udarnina levega gležnja.

## Telesne bolečine

5.424,80 EUR Hude bolečine 10 dni, srednje bolečine 4 tedne, lažje bolečine 1 mesec; občasne lažje bolečine trpi še vedno in jih bo trpel tudi v bodoče ob spremembi vremena in po večjih obremenitvah. Srbenje pod mavcem, oteženo ležanje. Prvih 14 dni je imel kompleksne težave pri vstajanju iz postelje in pri opravljanju fizioloških potreb. Doma je jedel sam, ni pa mogel pospravljati in kuhati. Zdravila je jemal sam, 14 dni so mu obkladke na nogo in gleženj dajali drugi. Tujo pomoč in nego (ni se mogel oblačiti, obuval se je težko, pomoč pri osebni higieni …) in pomoč pri oskrbovanju iz trgovine je potreboval skupaj 2 meseca.

#### Hospitalizacija

4 dni.

#### Ambulantno zdravljenje

Trajalo je 75 dni – 4 kontrole pri travmatologu, kontrole pri izbranemu zdravniku.

#### Rehabilitacija

10 fizioterapij po odstranitvi mavčne imobilizacije, 14 dni zdravilišča z zahtevnimi vajami.

#### Nevšečnosti med zdravljenjem

13 RTG slikanj, CT slikanje, mavec okoli leve roke in celega zgornjega dela telesa (za 30 dni) – Desaultov povoj ojačan z mavcem; mavec okoli levega gležnja.

## Strah

1.251,88 EUR Primarni strah ob nesreči; sekundaren intenziven strah v bolnici ob čakanju na odločitev o načinu zdravljenja (šele po CT so se odločili za konzervativno zdravljenje) in ob razmišljanju, kaj bi se lahko zgodilo, če ne bi pravočasno odskočil. Strah ga je bilo kakšna bo gibljivost po snetju mavca; takrat je bila roka povsem trda in je ni mogel premakniti niti za 5 cm, tako stanje pa je trajalo en teden; le ogromno vaje in trme je bilo potrebno, da je roka začela funkcionirati. Skupaj je strah za izid zdravljenja trajal 3 mesece, tudi še po vrnitvi na delo.

## Zmanjšanje življenjske aktivnosti

4.172,93 EUR Pri fizičnih delih se roka hitreje utrudi, po nekaj urah jo mora spočiti. Ne zmore dvigovanja breme nad glavo, če so težja od 15 kg, pri dvigovanju iz predklona pa do 15 – 30 kg. Ostala je preobčutljivost na spremembe vremena (trganje v rami). Pri domačih opravilih ni bistvenih sprememb. Levi gleženj se pri hoji navzgor in navzdol hitreje utrudi. Igral je hokej 4-5x tedensko, zdaj le še rekreacijsko 1x tedensko. Na večdnevne hokejske turnirje ne more več. Ukvarjal se je z motorizmom, a je sposoben prevoziti le še polovico takih razdalj kot prej (prej 500 km), potrebnih je več postankov. ZŽA so trajno zmanjšane za 5%.

---

OZ člen 179